**ZÁPISNICA Z VÝBOROVEJ SCHÔDZE SHK**

**10. 11. 2018, Ivanka pri Dunaji**

**Prítomní:** T. Suchánek, D. Jurkovič, D. Klimáčková, K. Vargová, Ľ. Dujsíková, J. Bacigal, J. Adam

**za KRK:** R. Horňáková, A. Krajčíková

**Program:**

1., Odovzdanie funkcií

2., Organizácia jarného výcvikového tábora - miesto a termín

3., Klubová výstava

4., Spravodajca - ročenka za r. 2018

5., Návrh členov výboru na aktivity v r. 2019

6., Nutná aktualizácia webovej stránky

7., Ostatné

Predseda SHK T. Suchánek otvoril výborovú schôdzu SHK krátkym privítaním.

* Odovzdanie funkcií k 10.11.2018, Ľ. Dujsíkovej bol vyžiadaný prístup k účtu a vystavenie platobnej debetnej karty.

T. Suchánek dá vyrobiť 3 ks pečiatok SLOVENSKÝ HOVAWART KLUB, Baničova 9, 01015 Žilina.

* Jarný výcvikový tábor je rezervovaný v zariadení PEMA FARM – Látkovce okr.

Bánovce nad Bebravou v termíne 6.-12.5.2019

 . Výcvikárov osloví J. Bacigál. Pripraví finančný rozpočet pre výcvikárov a figurantov a predloží ho na schválenie výboru.

 V prípade, že požadovaný honorár pre výcvikárov za výcvik od účastníkov výcvikového tábora nepokryje danú sumu,

 klub sa zaväzuje rozdiel doplatiť z klubových prostriedkov, v prospech členov klubu SHK.

 To znamená, že cena za výcvik nebude navýšená.

* D. Klimáčková oslovila zahraničných rozhodcov na posudzovanie Klubovej výstavy.

Po vyjadrení rozhodcov sa KV bude konať buď v apríli 2019 ako jednodňová akcia alebo

bude súčasťou JVT v Látkovciach. (KV ak bude súčasťou tábora - sobota, 11. 5., bonitácia bude v nedeľu, 12. 5. - Látkovce)

* D. Jurkovič graficky spracuje spravodajcu-ročenku za rok 2018.

Príspevky do spravodajcu sa prítomní zaviazali odovzdať D. Jurkovičovi do konca novembra 2018.

* Výbor zorganizuje 8.5.2019 skúšku BVK alebo pretek BVK.

Výbor zorganizuje TROJ-KRÁĽOVÚ turistiku s hovawartmi na INOVEC dňa 5.1.2019 (sobota, bližšie info bude na klubovom webe - aktuality).

Výbor plánuje zorganizovať autobusový zájazd do Rakúska na European Dog Show dňa 16. júna 2019. Podmienkou je záujem zo strany členov klubu.

* J. Adam sa zaviazal osloviť B. Cehlárika, aby pripravil návrh na renováciu/vytvorenie web stránky klubu a pripravil cenovú ponuku.
* D. Klimáčková sa ujala úlohy aktualizácie príručky chovateľa a tú pošle na opravu-úpravu výkonnému poradcovi chovu a výboru.

A. Krajčíková sa ujala úlohy vyhľadať obrazový výklad štandardu plemena a poslať ho D. Klimáčkovej.

* J. Bacigál osloví kompetentného odborníka na spracovanie osobných údajov pre SHK, podľa platného zákona ochrany osobných údajov (GDPR).

Na záver T. Suchánek poďakoval VS za účasť.

V Ivanke pri Dunaji 10.11.2018 J. Adam tajomník SHK